b'\n_START_ARTICLE_\nEkolo\xc5\xa1ka katastrofa\n_START_PARAGRAPH_\nEkolo\xc5\xa1ka katastrofa v sestavi in delovanju ekosistemov povzro\xc4\x8da spremembe, ki ovirajo ali prepre\xc4\x8dujejo samoobnovo in samo\xc4\x8di\xc5\xa1\xc4\x8denje \xc5\xbeivljenjskih zdru\xc5\xbeb. \xc4\x8ce okolje ne izpolnjuje svojih temeljnih fukcij, \xc4\x8de ne more zadovoljevati \xc4\x8dlove\xc5\xa1kih potreb in \xc4\x8de izgublja sposobnost obnavljanja svojih zalog, govorimo o ekolo\xc5\xa1ki katastrofi. Ekolo\xc5\xa1ko katasrofo najve\xc4\x8dkrat povzro\xc4\x8dijo siloviti naravni dejavniki, kot so npr. izbruhi vulkanov, po\xc5\xbeari, zemeljski udori ali pa \xc4\x8dlovekova dejavnost, \xc4\x8de prestopi mejo tolerance. Najpogostej\xc5\xa1i vzroki za ekolo\xc5\xa1ko katastrofo so npr.: zapra\xc5\xa1evanje, zastrupljanje okolja, ogrevanje, uni\xc4\x8devanje biotopov in biocenoz. Ekolo\xc5\xa1ka katastrofa v Evropi je na primer hitro napredujo\xc4\x8de odmiranje iglavcev.'